การสื่อสารกับพ่อแม่ การรับผิดชอบ การทำตามกฎเกณฑ์ของพวกเขา
การไม่จริงใจกับพ่อแม่มีแต่จะทำให้พวกเขาไว้ใจคุณน้อยลง ถ้าคุณทำบางอย่างผิด คุณต้องสำนึกตัวให้เร็วที่สุด วิธีนี้จะช่วยให้พ่อแม่ของคุณเห็นและถ้าหากพวกเขาไว้ใจคุณ พวกเขาจะสังเกตได้ในทันทีที่คุณทำผิดพลาดหรือต้องการความช่วยเหลือ ถ้าหากคุณทำพลาด บอกพ่อแม่ว่าคุณจะทำอะไรเพื่อทำให้มันถูกต้อง อย่าเก็บความลับจากพ่อแม่ คุณต้องเปิดใจเพื่อสร้างความไว้เนื้อเชื่อใจ   เช่น ถ้าหากคุณได้ใบสั่งจากการขับรถเร็ว คุณก็ต้องบอกพ่อแม่ในทันที คุณคงไม่อยากเสี่ยงให้พวกเขารู้ด้วยวิธีอื่น พูดว่า “หนูขอโทษแต่หนูได้ใบสั่งตอนที่ขับรถกลับบ้านวันนี้ หนูไม่รู้ว่าขับรถเร็วแค่ไหนแต่หนูขอโทษ หนูเข้าใจว่าหนูอาจจะโดนทำโทษ” พูดต่อว่า "หนูจะระวังการขับรถเร็วให้มากขึ้นและจะขับไม่เกินที่กำหนดในวันข้างหน้า" จริงใจถึงแม้ว่าคุณไม่ได้ทำผิดพลาดก็ตาม การเปิดใจเกี่ยวกับความคิดและความรู้สึกสามารถช่วยสร้างความไว้เนื้อเชื่อใจระหว่างคุณและพ่อแม่ได้ จำไว้ว่าพ่อแม่ของคุณมีความคิดเห็นที่มีค่าเช่นเดียวกับคุณ อธิบายให้พ่อแม่ว่าคุณต้องการฟังคำแนะนำเกี่ยวกับสถานการณ์ต่างๆ นำสิ่งที่พ่อแม่พูดได้คิดและจำไว้ว่าแต่ละฝ่ายต้องรับฟังกันและกัน  เช่น แม้แต่เวลาที่พ่อแม่พร่ำสอนเกี่ยวกับอะไรบางอย่างก็อย่าหยิบโทรศัพท์มือถือมาเล่นหรือฝันกลางวัน ตั้งใจฟังและนำคำแนะนำไปใช้ ฝึกการตั้งใจฟังโดยการทบทวนสิ่งที่ได้ยินกลับไปให้พวกเขาและย้ำเตือนว่ามันคือสิ่งที่พวกเขาพูด วิธีนี้ช่วยให้พวกเขารู้ว่าคุณตั้งใจฟัง ขอบคุณพ่อแม่สำหรับความช่วยเหลือและคำแนะนำในตอนท้ายของบทสนทนา สนับสนุนให้ครอบครัวจับเข่าคุยกันและทานมื้อเย็นด้วยกันทุกวัน บอกความคืบหน้าเกี่ยวกับทุกอย่างที่เกิดขึ้น คุณคงไม่อยากให้คุณครูหรือผู้ใหญ่คนอื่นบอกข้อมูลกับพ่อแม่ซึ่งพวกเขาไม่รู้โดยเฉพาะอย่างยิ่งถ้ามันไม่ใช่ข่าวดี คุณสามารถพูดว่า “หนูทำข้อสอบคณิตศาสตร์วันนี้ได้ดีแต่หวังว่าจะทำได้ดีขึ้น หนูยังงงว่าทำไมได้เกรด 3 แทนที่จะได้เกรด 4” ถ้าหากคุณเพิ่งทำบางอย่างที่ทำให้พวกเขาไม่ไว้ใจในตัวคุณ จับเข่าคุยกันกับพวกเขา บอกพวกเขาว่าคุณรู้สึกอับอายกับสิ่งที่คุณทำแต่คุณต้องการแก้ไขสิ่งต่างๆ ถามพวกเขาว่ามีวิธีใดที่คุณสามารถแก้ตัวได้หรือไม่ ถ่อมตนและพยายามหาทางแก้ไขและทำตามกฎเกณฑ์ของพวกเขา พูดว่า “พ่อคะ หนูขอโทษที่กลับบ้านดึก หนูไม่มีเหตุผลในการกลับบ้านดึกโดยเฉพาะอย่างยิ่งเมื่อพ่อขยายเวลาให้แล้ว หนูรู้ว่าหนูโดนกักบริเวณในตอนนี้แต่เมื่อครบกำหนดแล้วหนูสัญญาว่าหนูจะกลับบ้านตรงเวลา หนูอยากให้พ่อเชื่อคำพูดของหนู" เมื่อคุณทำผิดกฎเกณฑ์ก็ควรขอโทษพ่อแม่ในทันที การรับรู้ความผิดของตัวเองคือสัญญาณของความเป็นผู้ใหญ่และพ่อแม่จะสังเกตเห็น หลีกเลี่ยงการใช้ข้ออ้างและซื่อสัตย์กับพ่อแม่ อย่ารอให้พ่อแม่ถามหาคำขอโทษ คุณต้องเป็นคนพูด   พูดว่า “แม่คะ หนูขอโทษที่ทำโคมไฟแตก หนูรู้ว่าหนูซ่อมมันไม่ได้แต่หนูสามารถเก็บเงินเพื่อซื้อโคมไฟใหม่ได้” การมีความรับผิดชอบและยอมรับผิดคือวิธีที่ดีในการแสดงให้พ่อแม่เห็นว่าคุณเป็นผู้ใหญ่ เมื่อคุณทำพลาดก็ควรทำทุกอย่างที่คุณทำได้เพื่อแก้ไข วิธีนี้จะแสดงให้พ่อแม่เห็นว่าคุณพร้อมที่จะทำทุกอย่างให้ถูกต้อง แสดงให้พ่อแม่เห็นว่าคุณต้องการทำทุกอย่างให้ถูกต้องและพวกเขาจะเห็นว่าคุณไว้ใจได้  เช่น ถ้าหากคุณลืมทำความสะอาดห้องและพ่อแม่ของคุณโกรธ คุณก็ต้องทำความสะอาดในทันที ทำเกินความคาดหวัง ทำสิ่งนี้โดยที่พวกเขาไม่ต้องบอก ทำให้พ่อแม่ไว้ใจโดยการเสนอความรับผิดชอบรอบบ้านมากขึ้น ทุกปีที่คุณอายุมากขึ้นก็ควรมีความคาดหวังใหม่ๆ เสนอที่จะดูแลน้องเพื่อที่พ่อแม่ของคุณสามารถไปเดท ล้างรถของครอบครัวในวันเสาร์เพื่อที่พ่อแม่จะมีเวลาพักผ่อนมากขึ้น หางานพาร์ทไทม์ทำเพื่อที่คุณจะได้ไม่ต้องขอเงินพ่อแม่ ถ้าหากครอบครัวของคุณเห็นว่าคุณมีจริยธรรมที่ดีและทำสิ่งที่ถูกต้อง พวกเขาก็จะไว้ใจคุณมากขึ้น พยายามทำให้ทุกอย่างที่คุณจับต้องให้สำเร็จลุล่วง ใส่ใจการเรียนเพื่อที่คุณจะเรียนได้ดี มาทำงานตรงเวลาและทำให้สุดความสามารถ  เป็นมิตรกับผู้อื่นเพื่อแสดงให้ครอบครัวเห็นว่าคุณเป็นผู้ใหญ่และสามารถแก้ไขความขัดแย้งได้อย่างดี อีกหนึ่งวิธีในการทำให้พ่อแม่ไว้ใจคุณคือการเลือกเพื่อนอย่างชาญฉลาด ถ้าหากคุณคบเพื่อนที่ไม่ดี คิดลบและใจร้ายหรือคนที่สร้างปัญหาบ่อยๆ พ่อแม่ของคุณอาจจะต้องวนว่าคุณจะเดินทางผิด พิสูจน์ให้พวกเขาเห็นว่าคุณตัดสินใจได้ดีด้วยการเลือกเพื่อนที่ดี ให้พ่อแม่เจอเพื่อนของคุณและสานสัมพันธ์กับพวกเขา สิ่งนี้จะแสดงว่าคุณไม่มีอะไรต้องปิดบัง ไม่ว่าคุณได้ทำลายความไว้เนื้อเชื่อใจของพ่อแม่หรือไม่ก็ตาม คุณก็ยังควรทำเกินกว่าที่พ่อแม่คาดหวังแทนที่คุณจะไม่สนใจกฎเกณฑ์ คุณต้องกลับถึงบ้านก่อน 4 ทุ่มหรือเปล่า? กลับบ้านให้ทัน 3 ทุ่ม 45 นาที คุณควรจะล้างจานคืนนี้หรือเปล่า? ลองกวาดบ้านไปด้วยเลย ทำให้พ่อแม่รู้ว่าคุณเคารพกฎเกณฑ์ของพวกเขา   ถ้าหากคุณทำเกินความคาดหวังในตอนนี้ พวกเขาน่าจะปล่อยคุณมากขึ้นในอนาคต เสมอต้นเสมอปลายเมื่อคุณทำเกินความคาดหวังเพื่อที่พวกเขาจะไม่คิดว่าคุณทำดีเพราะอยากได้บางสิ่งบางอย่าง เมื่อพ่อแม่ของคุณโทรหาหรือส่งข้อความ คุณต้องรับสายหรือโต้ตอบในทันที อย่าละเลยพวกเขานอกเสียจากว่าคุณอยู่ในห้องเรียนหรือที่ทำงาน พ่อแม่ของคุณจะรู้สึกว่าพวกเขาสามารถไว้ใจคุณได้เมื่อพวกเขาโทรหาคุณ   ทำสิ่งนี้โดยเฉพาะอย่างยิ่งถ้าพ่อแม่ของคุณจ่ายค่าโทรศัพท์ให้คุณ คุณไม่มีทางรู้ว่ามันเป็นเรื่องด่วนหรือไม่ เพราะฉะนั้นคุณต้องรับสายเบื่อว่าพวกเขาต้องการคุณ ยิ่งคุณรับสายหรือโต้ตอบอย่างรวดเร็วเท่าไหร่ พวกเขาก็จะเป็นฝ่ายแรกที่โทรหรือส่งข้อความหาคุณน้อยลงเท่านั้น โทรหรือส่งข้อความหาพวกเขาก่อนเพื่อผลลัพธ์ที่คล้ายคลึงกัน บางครั้งพ่อแม่อาจจะขอให้คุณทำสิ่งที่น่ารำคาญ เช่น ตัดหญ้าหรือทำอาหารมื้อเย็น อย่างไรก็ตาม ทำตามที่พวกเขาขออย่างรวดเร็วด้วยทัศนคติที่ดี พ่อแม่ของคุณอาจจะทำหลายอย่างให้คุณ เพราะฉะนั้นคุณสามารถตอบแทนด้วยการทำบางอย่างด้วยรอยยิ้ม ถ้าหากพ่อแม่ขอให้คุณทำบางอย่างที่คุณไม่ต้องการหรือไม่สามารถทำได้ คุณควรพยายามต่อรอง ตรงไปตรงมาและเสนอทางเลือกอื่นแต่ยอมรับการตัดสินใจถ้าหากพวกเขาไม่เห็นด้วยกับคุณ ถ้าหากคุณบอกแม่ว่าคุณจะไปห้างสรรพสินค้าก็อย่าแวะไปบ้านแฟน บอกความจริงกับพ่อแม่เสมอ พวกเขาอาจจะโผล่ไปที่ห้างสรรพสินค้าเพื่อเซอร์ไพรส์และพบว่าคุณโกหก จริงใจกับพ่อแม่เกี่ยวกับสถานที่เสมอ  ถ้าหากคุณไปที่อื่นก็ควรบอกให้พวกเขารู้ถึงแม้ว่าคุณไม่คิดว่ามันสำคัญก็ตาม คุณได้รับความไว้วางใจจากทุกส่วนของชีวิตรวมไปถึงสื่อโซเชียล โพสต์เรื่องราวที่ครอบครัวของคุณจะไม่รู้สึกอายที่ได้พบเห็น ถ้าหากคุณรู้ว่าแม่ของคุณไม่อยากให้คุณเปิดเผยรูปภาพในโลกออนไลน์ก็อย่าลงรูปที่คุณถ่ายแบบบิกินี่ชุดใหม่  ถ้าหากพ่อของคุณไม่อยากให้คุณคุยกับคนแปลกหน้า คุณสามารถสร้างบัญชีใหม่ไว้สำหรับคุยกับเพื่อนเท่านั้น ใช้แต่ละบัญชีอย่างระมัดระวัง ถ้าหากคุณรู้ว่าคุณมีการบ้านก็ควรทำก่อนที่พ่อแม่ถึงบ้านเพื่อที่พวกเขาจะได้ไม่ต้องย้ำเตือนคุณ ถ้าเป็นคืนที่คุณต้องทำอาหารเย็นก็ควรทำโดยที่พ่อแม่ไม่ต้องโทรมาบอกและสอบถาม ยิ่งพวกเขาสามารถพึ่งพาคุณในการทำเรื่องเล็กๆ น้อยๆ ได้มากเท่าไหร่ พ่อแม่ก็จะยิ่งไว้ใจคุณให้ทำสิ่งที่สำคัญมากกว่านั้น  เริ่มสร้างระบบย้ำเตือนตัวเอง ตั้งการเตือนบนโทรศัพท์มือถือ มีปฏิทิน ใช้กระดาษโน๊ตเพื่อให้เห็นภาพหรืออะไรก็ตาม หาระบบที่ได้ผลสำหรับคุณ
จริงใจ. ฟังสิ่งที่พ่อแม่พูด. บอกพวกเขาว่าเกิดอะไรขึ้นในชีวิตของคุณ. บอกพ่อแม่ว่าคุณอยากให้พวกเขาไว้ใจ. ขอโทษเมื่อคุณทำผิด. แก้ไขข้อผิดพลาด. รับผิดชอบมากขึ้น. ตั้งมาตรฐานที่สูงสำหรับตัวเอง. คบกับคนที่คิดบวก. ทำเกินความคาดหวัง. รับสายเวลาที่พวกเขาโทรหาหรือส่งข้อความ. ทำสิ่งที่พวกเขาขอให้ทำ. ไปในที่ที่คุณบอกว่าคุณจะไป. ระมัดระวังการใช้สื่อโซเชียล. ทำงานบ้านและการบ้านโดยที่พ่อแม่ไม่ต้องบอก.
https://www.wikihow.com/Earn-Your-Parents%27-Trust https://www.wikihow.com/Earn-Your-Parents%27-Trust https://www.wikihow.com/Earn-Your-Parents%27-Trust
Communicating with Your Parents Being Responsible Following Their Rules